Užkrėsk savo sėkmės istorija!

Aktyviausios Marijampolės regiono kaimų bendruomenės, mokyklos, vietos veiklos grupės ar kolektyvai kviečiami dalyvauti Marijampolės Europos

informacijos centro - Europe Direct organizuojamame projekte  "Kas
esame ir kur einame?". Projekto tikslas - pademonstruoti visuomenei

sėkmingą buvimo Europos Sąjungos piliečiais patirtį - sukurti filmą apie konkrečius pavyzdžius, kaip ES piliečiai, pasinaudoję ES teikiamomis galimybėmis, gali į gerąją pusę pakeisti savo bendruomenės gyvenimą.

Projektas vyks dviem etapais. Pirmojo etapo metu vyks susitikimai Marijampolės apskrities savivaldybėse su sėkmingai besitvarkančia ir pilietiškai

mąstančia bendruomene. Susitikimų metu bus skaitomi pranešimai

įvairiomis temomis, diskutuojama su bendruomenių nariais bei dalijamasi gerąją praktika, vyks demonstraciniai sėkmingos patirties pristatymai. Visų susitikimų metu bus renkama medžiaga video filmui, pristatančiam Marijampolės regiono sėkmės pavyzdžius.

Antrasis etapas – tai video filmo kūrimas, pasibaigus susitikimams su atskiromis savivaldybių bendruomenėmis, ir baigiamasis renginys, sukviesiantis visus dalyvius bendram susitikimui ir video filmo peržiūrai.

Norinčias dalyvauti projekte Marijampolės apskrities kaimų bendruomenes, mokyklas, vietos veiklos grupes ar kt. organizacijas kviečiame registruotis užpildant šią formą:
https://docs.google.com/spreadsheet/viewform?formkey=dDhEVTRmeXFVZk5QdG9PQWs2R0JWUlE6MQ (nuoroda į registracijos formą)
Daugiau informacijos: Vaida Burbienė, Marijampolės Europos informacijos

centras - Europe Direct, Vytauto g. 20, Marijampolė, tel. 8 343

52742, +370 677 77841, marijampole@europedirect.lt
